Logo, company name

Description automatically generated

# Ο ΚΟΑ υπέγραψε τρία συμβόλαια για την παροχή υπηρεσιών

Τρία σημαντικά συμβόλαια υπέγραψε ο Κυπριακός Οργανισμός Αθλητισμού με εταιρείες για την παροχή υπηρεσιών τόσο στον ΚΟΑ όσο και στις Ομοσπονδίες, για διαχειριστική στήριξη τους.

Οι υπογραφές των συμβολαίων έγιναν την Τρίτη 17 Σεπτεμβρίου 2019 από τον Πρόεδρο του ΚΟΑ Ανδρέα Μιχαηλίδη μαζί με τους εκπροσώπους  των εταιρειών, στην παρουσία επίσης της Γενικής Διευθύντριας του Οργανισμού Δρ. Μαίρης Χαραλάμπους Παπαμιλτιάδη, του μέλους του Δ.Σ. Ανδρόνικου Ανδρονίκου και του προϊσταμένου οικονομικής διαχείρισης Βάσου Κουτσιούντα.

* Το πρώτο συμβόλαιο υπογράφηκε με την εταιρεία MOORE STYLIANOY & CO και αφορά την παροχή υπηρεσιών εσωτερικού και διαχειριστικού ελέγχου του ΚΟΑ ή/και αθλητικών φορέων εκ μέρους του Οργανισμού για 24 μήνες. Από την εταιρεία παρέστησαν οι Κωνσταντίνος Σχίζας και Αννίτα Ρίττερ.
* Το δεύτερο συμβόλαιο υπογράφηκε με την εταιρεία VGDA ACCOUNTANTS LIMITED και αφορά την παροχή υπηρεσιών για τη λειτουργία κεντρικού λογιστηρίου, για τις Ομοσπονδίες που χρηματοδοτούνται από τον ΚΟΑ. Εκ μέρους της εταιρείας παρευρέθηκαν  οι Αντώνης Αντωνίου και Κωνσταντίνος Χριστοδούλου.
* Το τρίτο συμβόλαιο υπογράφηκε με την εταιρεία KANIKLIDES (CYPRUS) LIMITED και αφορά την παροχή υπηρεσιών για τη λειτουργία κεντρικού συστήματος διαχείρισης αρχείου, για τις Ομοσπονδίες που χρηματοδοτούνται από τον ΚΟΑ. Εκ μέρους της εταιρείας παρέστησαν   οι Στέλλα Κανικλίδη και Αντώνης  Κανικλίδης.